Kljuce san zgubila


Napomena

Vaiijante iz raznih publikacija te istarskih rukopisnih zbirka 

1. Fr. Mikuličić, »Narodne pripovietke i pjesme iz Hrvatskog primorja«. Kraljevica, 1876., str. 156, zabunom 146 (»Tičica za murvice«). Početni stih: »Zrasla mi j’murvica«. Sličan samo svršetak u kome se govori o rupcu koji je pran suzama, a sušen srcem.

2. »Hrvatske narodne pjesme što se pjevaju po Istri i Kvarnerskih Otocih«. Trst, 1879., br. pjesme: XXXV, II. diel (»Vezen rubac«). Početni stih: »Ključe sam zgubila«. Pjesma je iz Lovrana.

3. Ibid., br. pjesme: XXXVI, ibid. (ibid.). Početni stih: »Doletila ptica«. Pjesma je iz Zarečia. Našem primjeru sliči samo pri završetku.

4. Fr. Dessantich, »Bašćanska pjesmarica«. Senj, 1906., str. 142 (»Zrasla je murvica«). Početni stih: »Zrasla je murvica, pred lipe Ane dvor«. Samo svršetak ove pjesme, kao i u prethodnim varijantama, nalik je primjeru koji smo mi izabrali:
Ako je mlad junak, gori ga zovite, 
da ga ja nadarim, s jednim malim darom, 
s jednim malim darom, sviln'm facolićem, 
ki ni na vodi pran, nit na suncu sušen, 
leh je va suzah pran, i na sarci sušen.
5. Ibid., str. 143 (»Po vas dan«). Početni stih: »Po vas dan sam na ponestri«. I ova varijanta samo jednirm dijelom sliči našoj i to onim, u kojemu se govori o pranju suzama i sušenju na srcu. Valjda također rupca, jer je on u ovoj varijanti ispušten, ali kako se govori o prozoru, vjerojatno bi se moglo raditi i o rupcu. U ovoj varijanti mladić je glavno lice, a ne djevojka kao u svim dosadašnjim varijantama.

6. »Istarske narodne pjesme«. Opatija, 1924., br. pjesme: 37, ženske I. dio (»Vezen rubac«). Početni stih: »Zrasla je murvica«. Isti odnos glede sličnosti s našim primjerom kao i u prethodnim varijantama. osim s onom pod br. 2.

7. Vj. Štefanić, »Narodne pjesme otoka Krka«. Zagreb, 1944., I., Petrisova zbirka, br. pjesme: XXIII. Početni stih: »Zrasla je murvica u Ani va dvori«. I ova varijanta sliči primjeru našeg izbora samo svršetkom.

8. »Zbornik za narodni život i običaje Južnih Slavena«. Jug. Akademija. Zagreb, 1897., XXXIX., str. 374 (Ivo Jardas, »Kastavština«). Naslov pjesme: »Facol«. Početni stih: »Ključe san zgubila«.

9. Volčić, rkp. MH 59 I. br. 49. Početni stih: »Doletela tičica«. Samo završetak pjcsme nahk našem primjeru.

10. Ibid.. II. br. 20. Početni stih: »Kluče san zgubila«.

11. Jelušić—Štrkov, rkp. MH 17, br. XXXIII. Početni stih: »Devojka va gore«. I ovoj varijanti, iako joj je drukčiji motiv nego onaj pod br. 1, samo je završetak nalik našem primjeru.

12. Bonifačić Rožin, rkp. INU 89, br. 26. Početni stih: »Širi se more i Dunav«. Samo svršetak ove pjesme sliči našem primjeru.

13. Delorko. rkp. INU 98, br. 28. Početni stih: »Doleti ptičica«. Samo svršetak sliči našem primjeru.

14. Jardas, rkp. INU 170, br. 26. Početni stih: »Ključe san zgubila«.

Референце

Извор
Istarske narodne pjesme, uredio, napisao uvod i prozumačio Olinko Delorko, Institut za narodnu umjetnost, Zagreb, Narodno stvaralaštvo Istre, knjiga 2, 1960., str. 69-70.

Женске народне песме
Истарске народне пјесме - Делорко